[bookmark: _GoBack]Svećenik/P1: Gospodine, evo mog križa. Evo moje obitelji. Evo mojih odnosa. Evo onoga što ne razumijem. Evo mojih strahova. 
Evo mojih neispunjenih želja. Evo moje slabosti. A uz moj križ stoji Marija. Kao što je stajala uz tvoj križ, tako želi stajati i uz moj.
/ kratka tišina / 
Svećenik/P1: Dragi Isuse, primi čežnje našeg srca. Izliječi rane koje smo primili i rane koje smo drugima zadali. Oslobodi nas od sebičnosti, oholosti, straha i nepovjerenja, a ispuni nas poniznošću, milosrđem i ljubavlju. Daj da uvijek budemo spremni oprostiti i ponizno tražiti oproštenje. Daj nam svoju milost trajnog klanjanja po Novom Savezu, u Duhu i Istini. Neka cijeli naš život bude jedno klanjanje i zahvaljivanje, kako bi se proslavio Bog.
SVI: Trojedini Bože, po zagovoru Triput Divne Majke i o. Kentenicha, molimo te za HŠO i sve njene potrebe – za Akciju Hodočasničke Gospe, rast u dubinu, za nove projekte, za duhovna zvanja, za jedinstvo, za zdravlje našeg patra Christopha i drugih članova, da ozdrave kako bi mogli služili. Daj nam svoga Svetog Duha da budemo što sličniji Mariji i da ju vjerno poput ljubljenog apostola Ivana slijedimo.  
Svećenik/P1: Daj da sličimo tvojoj slici,
SVI: ... kroz život kročimo sasvim kao ti. Jaki i dostojni, čedni i blagi, šireći ljubav, radost i mir. U nama ti prolazi našim vremenima, učini ih Majko, za Krista spremnima. Amen!
DIVNOJ DAKLE TAJNI OVOJ...
BLAGOSLOV S PRESVETIM
Pohvale Imenu Božjem
ZAVRŠNA PJESMA:
Bože, slava ti u tvome svetištu, tebe hvalimo jer ti nam snagu daješ za Savez ljubavi što sklapamo ga s tobom, hvalimo te, slavimo te, Bože hvala ti, slava, hvala ti!
Bože, slabost nam poznaš, baš sve o nama ti znaš, 
darovao si nam Majku da vjerno štujemo nju. 
S njom lakše je sve, s njom bolje je sve 
jer ruku nam pruža i k tebi vodi nas! 
Bože, slava ti…

Rujan, 2026.
APOSTOLI KRALJICE BUDUĆNOSTI
PJESMA: Najljepše riječi, najljepše note pjevamo tebi Kraljice naša.
Jer mi smo jeka tvoje dobrote,
duša se naša tobom zanaša. 
Budi nam Majka ti, tvoja smo dječica,
nosimo krunu ti mi, budi nam Kraljica.2x/
P1: Draga Kraljice srca, protekli mjesec u Maloj Subotici otvorila si svoje Srce koje je bilo „prijazno, toplo, svijetlo, ljekovito i puno ljubavi“. Mnogi članovi HŠO to su doživjeli. Osjećamo da smo u tvom Srcu i ti u našem. Hvala ti. Pomozi nam neprekidno živjeti u toj sigurnosti i u toj radosti zbog tvog izgovorenog DA kod navještenja.
P2: Ovaj mjesec slavili smo tvoj rođendan i imendan. Čestitamo ti i zahvaljujemo Bogu što tvoje rođenje i tvoje ime mijenja svijet. Ti si Nova Eva, ti si Majka, Kraljica i Pobjednica. 
SVI: Draga Triput Divna Majko, sada u zajedništvu pred tobom želimo razumjeti tvoje srce kada trpi. Molimo te, izmoli nam milost nježnog, osjećajnog srca, koje razumije tvoje boli pod križem.
P3: Ulazimo u tvoju žalost pod križem. U nemoći, gledajući Isusa u njegovim mukama, tvoje srce je krvarilo. Šimunovo proročanstvo se obistinilo i mač boli probada tvoje sveto srce. U Maloj Subotici potaknuti smo na prebiranje događaja kao što si ti prebirala u nejasnim situacijama svoga života i tada si ostajala. Tako i mi prebiremo kroz 25 godina događaja u HŠO i ostajemo, vjerni po uzoru na tebe, do kraja - pod križem. I smijemo biti radosni, jer postoji Uskrsnuće.
SVI: Marijo, stajala si žalosna pod križem, dok je Isus, tvoj Sin visio na njemu. Tvoj „Neka mi bude“ išao je do kraja, sudjelujući u otkupljenju svijeta.
P1: Draga Žalosna Gospo, žao nam je što si zbog nas trpjela skupa s Isusom. Naše boli zbog naše djece neusporedive su s tvojima. No ipak, utješi svaku majku koja na bilo koji način trpi zbog svoje djece. Ako nisu uspjeli biti rođeni, ako su odlutali od obitelji ili svoga Boga, ako su umrli u bilo kojoj dobi. Utješi tužne majke i pomozi im gledati u križ Isusov i u tvoju majčinsku bol. Utješi ih i blagoslovi. Hvala ti.
P2: Dok slavimo 8. obljetnicu Svetišta u Ivanovcima i prisjećamo se 58. godišnjice odlaska našeg utemeljitelja u nebesku domovinu, osjećamo zahvalnost za trenutke pod križem kada si nam, Majko, postala osobnom Majkom. Gubeći fizički Isusa, dobila si nas. Zahvaljujemo i ocu Kentenichu što je svojim proročkim ticalima prihvatio Majčinsko-sinovski odnos poput sv. Ivana sklopivši Savez ljubavi, koji i mi danas želimo obnoviti. 
SVI: Majko Isusova i Majko naša, oprosti nam što smo znali biti nemarni u Savezu ljubavi s tobom. Oprosti što smo ponekad bez dovoljno svoga truda, čekali tvoje rješenje. 
P3: Marijo, pod križem si ostala vjerna. Nisi pobjegla. Tvoj odgovor Bogu nije bio samo onaj davni: „Evo službenice Gospodnje“. Ti ga ponovno izgovaraš pod križem. I zato se pitamo: „Jesmo li spremni s Marijom obnoviti svoj „da“ Bogu i Mariji?“ „Ništa bez tebe“, bez tvoje milosti ne mogu. „Ništa bez nas“ – Marijo, želiš računati na moj slobodni odgovor, moje male svakodnevne odluke, moje žrtve i moj doprinos. 
SVI: Marijo, moja Majko, uzimam te za svoju Majku. Uzmi me ti za svoje dijete. Vodi me Isusu. Po križu me odgajaj za svetost. Uči me živjeti Savez ljubavi.
P1: Majko Novog Saveza i Kraljice srca, pomozi nam da u Savezu ljubavi s tobom revno radimo na našem samoodgoju, kako bismo bili tebi sve sličniji.
SVI: O, Gospođo moja, o, Majko moja, tebi se sasvim prikazujem; i da pokažem kako sam ti odan, posvećujem ti danas svoje oči, svoje uši, svoja usta, svoje srce, upravo svega sebe. Kad sam, dakle, sav tvoj, o, dobra Majko, čuvaj me i brani kao stvar i svojinu svoju. Amen.
NAGOVOR
P2: Triput Divna Majko, ti vidiš naše potrebe i našu nemoć. Pomozi nam u Akciji tvoga hodočašćenja u naše hrvatske domove. Daj da se obitelji oko tebe okupljaju i mole. Danas ćemo u Svetištu Ivanovci blagosloviti krune koje ćemo postaviti na tvoje slike. One će nas podsjećati na naše obećanje i tvoju Kraljevsku moć kod Gospodina. Ti imaš vlast nad svakim zlom i neredom, jer ti si Kraljica i Pobjednica. Učini nas, Kraljice, pravim apostolima budućnosti, punih nade i povjerenja.
SVI: Na tvojoj moći i dobroti gradim, djetinjim srcem uzdam se i radim, u svim prilikama čvrsto vjerujem Divna, uzdam se u te i u tvoga Sina. Amen. 
PJESMA ZA IZLAGANJE PRESVETOG SAKRAMENTA:
SVET, SVET, SVET...
Svećenik/P1: Isuse, hvala što si živ i ovdje prisutan. Hvala što si ostao s nama u sv. euharistiji, što si se do kraja darovao.Tvoje Tijelo i Krv, Novi je Savez. Hvala što si nam u svojim najtežim trenutcima dao svoju Majku. Ona je Majka Novog Saveza. Dok te gledam, pitam se: “Zašto si mi Mariju, baš pod križem dao?” 
SVI: „Tamo se uči mudrost križa. Tamo nestaje naš egoizam i rađa se novi čovjek, sposoban ljubiti do kraja." (o. J. Kentenich)
Svećenik/P1: „Ništa bez tebe, Isuse, ali i ništa bez tebe, Marijo, pod križem. Bog je želio njezino 'da' u Nazaretu, ali je tražio njezino 'da' i na Golgoti.“ 
Svećenik/P1: Isuse, Marija ne može ništa, ali s tobom ostaje. Tako i ja. Ne mogu uvijek ukloniti križ. Ne mogu promijeniti ono što boli. Ne mogu imati odgovor na svako „zašto“. Ali mogu ostati s tobom. A ti mi daješ Mariju da me nauči kako.
PJESMA: Kao Marija da te ljubim, tvoju riječ da čuvam ja. Kao Marija da je nosim sred srca svojega. 
Samo tebi da se kanjam, samo tebi predam sve, 
da te ljubim srcem cijelim, kao Marija Isuse.
Kao Marija da te ljubim, tvoju bol da dijelim ja, 
kao Marija da te pratim,sve do križa tvojega. 
Samo tebi da se klanjam...

